# data[].attributes.headline
AMOR OMNIA VINCIT (Alba Vázquez Ferretjans)

# data[].attributes.subject
AMOR OMNIA VINCIT (Alba Vázquez Ferretjans)

# data[].attributes.body
Per a mi l’amor està en aquestes imatges. L’amor és molt contradictori, és a  dir, com una cosa que ni es mira, ni es toca, però sí que es sent, pot fer-nos tan mal i alhora tan vius... Tothom vol viure l’amor i moltes vegades no se n’ha d’anar molt lluny per trobar-lo. El podem trobar a casa, al carrer, a l’escola… Gandhi deia que on hi havia amor hi havia vida i potser aquesta és una de les definicions més senzilles però realistes d’aquest concepte. He escollit una cançó, una de les meves preferides. En ella hi veiem reflectit aquest sentiment que ens produeix felicitat, passió, ganes d’estimar… i es percep clarament el missatge de suport. L’amor ens suposa una gran entrega i ens ajuda a compartir, aprendre, descobrir i moltes més coses que ens fan créixer. Aquests dies no puc abraçar, fer petons ni tocar les persones que més estimo i això em trenca per dins. L’amor és la força que ens impulsa a fer les coses bé i per això jo em quedo a casa aquests dies. Si estimem amb el cor podrem passar pandèmies, terratrèmols, tsunamis, apocalipsis i grans guerres, perquè units fem força. I tots sabem que al final l’amor... omnia vincit!

# data[].attributes.headline
AMOR OMNIA VINCIT (Alba Vázquez Ferretjans)

# data[].attributes.subject
AMOR OMNIA VINCIT (Alba Vázquez Ferretjans)

# data[].attributes.body
La tria que he fet d’entre tota la gran llista dels llatinismes que ens has proposat ha estat la de “rara avis”. “Rara avis” és una locució llatina que significa literalment “ocell estrany”. La seva definició correspondria a la d’una persona que és una excepció, poc habitual, singular...

L’he triat perquè ha estat el que més m’ha cridat l‘atenció, perquè és una expressió que s’utilitza per dir que algú és “estrany’ o ‘rar” i a mi, realment, no m’agrada que hi hagi una locució per referir-se a això, perquè penso que ningú és estrany. Tots som diferents, cadascú a la seva manera. També crec que aquelles persones a qui d’altres solen anomenar “estranyes” (en tot cas ‘diferents’), moltes d’elles, se senten menystingudes tan sols pel que opina la resta, quan, en realitat, haurien de no fer cas de tota mena de comentaris negatius i maliciosos i fer-se més fortes.

Per això he decidit dibuixar un ocell, ja que la locució, com he dit abans, significa, literalment, “ocell estrany”.

He dibuixat un ocell diferent als altres, de molts colors, amb retalls de tela… Però com podeu observar continua sent un ocell, diferent, però un ocell. L’he dibuixat amb una actitud i una posició que vol despendre molta confiança en ell, un ocell fort. Al seu voltant hi ha una boira de colors que, per a mi, significa que cada persona té virtuts i qualitats positives. Que per ser “diferent”, en definitiva, no s’hauria de ser menys.

I el mateix, penso, s’hauria d’aplicar a les persones.

# data[].attributes.body
Alea iacta est significa que els daus ja han estat llançats, que no hi ha marxa enrere i que s’han d'assumir les conseqüències de les pròpies decisions. He escollit aquest llatinisme perquè a mi, personalment, aquestes paraules em transmeten determinació i seguretat. És una frase que, si mai em diuen, no me la prendré a la lleugera, sinó que em farà pensar, i no seran paraules malgastades que entren i surten per les orelles com tantes ho fan.

Com ja he explicat, per a mi aquest llatinisme és rellevant, pot marcar un abans i un després, és per això que he dibuixat un noi que es llença d’algun lloc com si hagués pres una decisió molt important i estigués disposat a assumir-ne el risc sigui quin sigui. El fet que estigui saltant d’un lloc demostra que el motiu pel qual ho fa no és un motiu de poc pes i que de debó confia plenament en ell mateix. Això és el que més m’agrada d’aquesta expressió clàssica i per això l’he triat, perquè m’hi identifico.

# data[].attributes.body
El llatinisme que m’ha inspirat és l’acrònim SNOB.  He triat fer una composició artística perquè a mi m’encanta la música i he volgut crear una cançó que tingui relació amb aquesta paraula. A continuació us deixo la seva lletra i després el seu perquè…

A

Deixa de presumir-te (C-G)

deixa de comparar-te. (D-Em)

és que potser no saps (C-G)

que fas mal als altres. (D-Am)

B

No vulguis aparentar (C-G)

només per fer-te notar. (migde G-D-Am)

Que tant tu com jo (C-G)

sabem que això no val per a res. (migde G-D-Am)

TORNADA

No et compris unes bambes (C-G)

si costen tants diners (D-Em)

No vagis amb skate (C-G)

només per fer-te flipar (D-Am)

A

Deixa de presumir-te (C-G)

deixa de comparar-te. (D-Em)

és que potser no saps (C-G)

que fas mal als altres. (D-Am)

C

No parlis de diners (C-G)

Davant de tanta gent (D-Em)

Si saps que no ets així (C-G)

perquè m’ho fas creure a mi (D-Em)

si no ho saps utilitzar (C-G)

perquè t’ho has de comprar (D-C-Am)

TORNADA
No et compris unes bambes (C-G)

si costen tants diners (D-Em)

No vagis amb skate (C-G)

només per fer-te flipar (D-Am)

A

Deixa de presumir-te (C-G)

deixa de comparar-te. (D-Em)

és que potser no saps (C-G)

que fas mal als altres. (D-Am)

Com podeu veure, la cançó fa referència al terme SNOB, és a dir, algú que vol aparentar allò que no és. La peça l’he escrit com si jo li cantés a algú altre que té aquesta actitud. Com que m’agrada molt la música, i aquests darrers dos mesos ja he compost dues cançons, he decidit que per interpretar aquest llatinisme ho faria a través d’ella. Per relacionar-ho més amb l'esnobisme, comentaré la lletra i procuraré explicar a què faig referència o perquè he triat posar aquelles paraules. A la primera estrofa hi diu ‘deixa de presumir-te, deixa de comparar-te, és que potser no saps que fas mal als altres’ perquè penso que amb aquesta actitud d’imposturat menyspreu, sovint moltes persones poden arribar a ferir-ne d’altres. A continuación escric ‘no vulguis aparentar, només per fer-te notar, que tant tu com jo sabem que això no val per a res’. Aquesta estrofa vol reflexionar sobre el fet que fent veure que s’és una persona diferent no s’arriba enlloc. Ja arribem al que diu ‘no et compris unes bambes, si costen tants diners, no vagis amb skate, només per fer-te flipar’. Amb això vull dir a l’altre que no faci les coses pels demés perquè  troben que és ‘guai’ o perquè pensi que així la gent es fixarà en ell, que no vengui la seva imatge per ser el que no és. I, finalment, l’ultima estrofa… ‘no parlis de diners davant de tanta gent. Si saps que no ets així perquè m’ho fas creure a mi. Si no ho saps utilitzar perquè t’ho has de comprar’. Són més lentes perquè vull que transmetin una senzilla però important reflexió, no us sembla?

# data[].attributes.body
ANOTHER DAY IN PARADISE

# data[].attributes.attachment_link.description
Vocaroo is a quick and easy way to share voice messages over the interwebs.

# data[].attributes.body
Lacrimosa és una peça del Rèquiem de Mozart que  he associat amb el llatinisme del mateix nom, que, literalment, significa ‘descans’ i fa referència a una missa de difunts.

El Rèquiem de Mozart és una obra en vuit parts que té una duració de 55 minuts. Però la composició no és completament de Mozart, ja que va morir mentre l’escrivia. L’última peça que va composar va ser Lacrimosa on hi va fer els primers 9 compassos (aproximadament el segon 50 de la peça). Per a la part final simplement hi va deixar unes anotacions.

Lacrimosa es va composar en Do menor i vol simbolitzar el plor amb els cops marcats que hi ha al llarg de l’obra.

Per acabar, dir que jo, personalment, a aquesta peça li tinc una estima especial perquè la va cantar la meva mare en un concert i va estar força temps practicant-la i sovint la sentia assajar a casa.

# data[].attributes.body
Tempus fugit​ significa literalment 'el temps vola/s'escapa/fuig' i sovint es complementa amb l'expressió ​carpe diem, que significa "aprofita el dia". Plegades, aquestes dues expressions diuen que aprofitem del dia que el temps fuig, volant, per no tornar.

Per a aquesta activitat he escollit aquest llatinisme simplement perquè m'agrada el missatge que transmet. També crec que per a mi, en els meus pocs anys de vida, aquestes dues paraules ha estat molt significatives i els dono molt de valor.

Com a complement, he decidit fer un petit vídeo domèstic. A l’inici del confinament vaig començar a gravar vídeos de pocs segons de tot allò que feia o veia. Ho vaig fer perquè em va semblar interessant poder fer una recopilació per a poder observar en detall com es viu una situació estranya i inèdita com aquesta. Per mirar-ho de cara al futur. Per recordar-ho. Aleshores, quan he llegit el que havíem de fer, he pensat que podria aprofitar els vídeos i seguir-ne fent per a aquest treball...

Aquest enregistrament és curt i bàsicament demostra el que he estat repetint dia rere dia durant aquestes darreres tres setmanes. Dona una idea de la rapidesa amb què passen les coses quan tens una rutina i gent amb qui relacionar-te. A mi em dóna una visió de la importància d'aquesta rutina i l'aprofitament del temps, però també la importància del descans. Amb aquest vídeo vull transmetre la idea del pas del temps. Són més de dues setmanes en trenta segons. També demostra la quietud i la soledat que podem experimentar ara que estem en aquest confinament. A mi m'ajuda a valorar la gent que m'envolta i a adonar-me de la dimensió social que tenim els humans i l'important que és relacionar-se i passar temps amb aquells que t'estimen i estimes més.

La cançó que he fet servir en el vídeo, (Sittin’ on) The Dock Of The Bay, d’Otis Redding, la relaciono amb el pas del temps i, més o menys, amb el que estem passant ara. Al llarg de la cançó parla d’estar assegut, “wasting time” gastant el temps i diu que estarà allà tot el dia, observant les onades. És com si ell s'hagués auto-confinat allà, passant el temps tranquil·lament...

# data[].attributes.body
Jo he triat aquesta cançó per il·lustrar el llatinisme que he triat perquè el primer cop que la vaig escoltar em va arribar molt endins, ja que penso que tot el que diu té molt sentit i crec que té molta relació amb el significat de l’expressió carpe diem. Carpe diem té un significat que ens diu clarament que hem d’aprofitar el temps, la vida, i aquesta cançó ho reflecteix perfectament, sobretot, i per a mi,  amb tot allò que té a veure amb la família. A banda d’això, també ens diu que no hem de perdre el temps lamentant-nos pels errors que hàgim pogut cometre en el passat i que els hem d’ntentar millorar en el futur. I això és el que més m’agrada, perquè jo, quan m’equivoco en alguna cosa, em lamento molt i cada vegada que sento aquesta cançó penso en no fer-ho tant....

# data[].attributes.body
Jo he triat la cançó anomenada Carpe Diem del cantant raper Arce perquè em sembla que representa i reflecteix de manera excel·lent el significat d’aquest mateix llatinisme. Volia comentar que a mesura que escolto la cançó, vaig reflexionant sobre el significat de l’expressió horaciana, per tant existeix una certa relació entre aquestes. Cal recordar que carpe diem és una locució que vol dir literalment “aprofita el dia”. És una clara invitació a gaudir del moment, de l’actualitat. La cançó només conté el llatinisme al seu propi títol, és a dir que no es troba dins de la lletra.

Feia bastant de temps que havia escoltat la cançó, però fins ara no li havia trobat sentit al seu títol, ni tan sols sabia que era un llatinisme. Cal destacar que em transmet personalment un grau molt alt de positivitat, perquè tot i que parla de desgràcies tràgiques que li han passat a la vida, el que et transmet és que s’ha de seguir endavant, passi el que passi.  La veritat és que sento que la cançó, d’alguna manera em convida a aprofitar tot allò que tinc i que aprecio, perquè sé que en algun moment la meva vida o la d’un altre acabarà. Em fa pensar en la família, la gent que sempre ha estat i estarà allà. També em remou els petits records de la meva infància, que m’han fet ser la persona que sóc. Per tant, fa com una advertència o consell amb l'objectiu que gaudim de cada minut que passa, sense pensar tant en el que ha de passar. Penso que la seva intenció és dir-nos que no vivim la vida patint, que aprofitem al màxim tot el que ens envolta. Pretén que no pensem en un futur més o menys pròxim, sinó en el present, en tot allò que ens succeeix i que ens passa. A banda, recalca que a través de la fe pots estar i viure millor. De fet, la cançó diu exactament que disfrutem perquè un dia tot això s’acabarà. També reflecteix molt que no li agrada mirar i recordar el passat, prefereix tirar endavant sense donar tantes voltes a tot. Parlant del tema del temps, expressa que siguis qui siguis, el temps passarà per a tu, igual que per a tothom. No existeix la gent superior ni la inferior perquè tothom, finalment, acaba morint. El cantant, a més, considera que no suporta més la vida que porta, que li costa seguir caminant, però tot i així pensa que la millor opció que pot triar és aprofitar aquests dies, tenint fe i paciència perquè passi una cosa bona. Creu que no s’ha de pensar en morir, sino en viure.

Personalment, em sobren algunes paraules inapropiades de la cançó. Però també cal dir que estic molt d’acord amb la seva manera de mirar la vida, per a deixar enrere els pensaments negatius i poder veure les coses bones, o simplement veure-la amb uns altres ulls.

# data[].attributes.headline
SI VIS AMARI AMA, ERRARE HUMANUM EST,... AMOR OMNIA VINCIT (Eloy Domínguez Aulet)

# data[].attributes.subject
SI VIS AMARI AMA, ERRARE HUMANUM EST,... AMOR OMNIA VINCIT (Eloy Domínguez Aulet)

# data[].attributes.body
Hi ha 3 llatinismes que em recorden la cançó que he triat:

Aquesta cita de Sèneca significa, literalment, ‘si vols ser estimat, estima’. En una part de la cançó parla del perdó por totes les mentides dites. És com que ara ella ja no l'estima pel que ell li ha fet i és per això que l'hi dedica aquesta cançó perquè encara l'estima i se'n penedeix. D’altra banda, pels errors comesos que cal assumir i perdonar. I, finalment, l’amor omnia vincit, perquè a la cançó confessa que encara està enamorat i que aquest sentiment acabarà imposant-se per damunt de qualsevol obstacle.

# data[].attributes.attachment_link.title
Ella Es - Mandrake x Tiam el innovador / Letra Oficial.❤

# data[].attributes.body
Un curt domèstic i familiar en què jo mateixa practico l'esnobisme aparentant tenir un alt nivell econòmic quan en realitat el que vull tenir (i ser) a partir del que no tinc (i sóc) ho he pres a una altra noia amb molts diners.

# data[].attributes.body
He triat aquest llatinisme perquè el conec des de fa temps, sabia el seu significat i des que en vaig sentir a parlar em va agradar el que vol dir i m’hi sento identificada.

És una expressió que, penso, et pot fer plantejar la vida i també intentar prendre les coses en positiu, transmetent energia.

El significat d'aquesta locució és "aprofita el dia", i és el que intenta dir l'artista amb la cançó que he triat del mateix nom.

Crec que el que intenta ensenyar aquest llatinisme o, almenys, el que em transmet a mi és que la vida és molt curta com per desaprofitar-la i que si una cosa la pots fer avui, fes-la, no la deixis per a un altre moment, perquè no saps si aquest arribarà.  Ens demostra que hem d'aprofitar i valorar més les coses no materials, perquè tenim la sort de poder estar gaudint de la vida i que no passa res si un dia t'aixeques i t'equivoques. I, de fet, sovint es pot aprendre molt més dels errors que de les coses que fem bé.

I he triat aquesta cançó perquè la conec des de fa temps, perquè és un dels artistes que més m'agrada per la seva manera de cantar i per les composicions que fa juntament amb el significat que té al darrere cadascuna de les lletres. És un artista que acostuma a fer cançons tristes, però quan vaig escoltar aquesta em va transmetre felicitat, i em va cridar l'atenció.

Soc una persona a qui agrada saber les lletres de les cançons, me la vaig aprendre mentre sonava i la llegia. Vaig voler interpretar el missatge que anava escoltant, perquè em semblava estrany que Beret cantés una lletra amb aquest to. I quan vaig veure el títol de la peça i després, a continuació, vaig sentir l’expressió ‘carpe diem’, em vaig interessar per saber què significava.

El missatge és clar: has de deixar de preocupar-te per les coses que tenen solució, perquè la tenen, i si no en tenen tampoc angoixar-te, perquè no pots fer-hi res. Que has de sortir a divertir-te i ser feliç. Que has de gaudir de la vida perquè sovint deixem de fer-ho amb moltes coses instal·lats en la queixa, o perquè ens enfadem amb les persones que estimem i li donen sentit... i que no val la pena perdre el temps amb això, ja que la vida és molt valuosa i els éssers humans hem d'aprendre a valorar més el que som i no tant el que tenim.

Per acabar, penso que aquesta cançó és molt recomanable per a una persona que està passant per un mal moment perquè t’aconsella que ho deixis estar, que avui justament ha sortit al sol i has de sortir a veure'l i ser feliç.

# data[].attributes.attachment_link.title
BERET - CARPE DIEM [VIDEOCLIP OFICIAL HD]

# data[].attributes.headline
POST NUBILA PHOEBUS (Laia de Ramon Azkárate)

# data[].attributes.subject
POST NUBILA PHOEBUS (Laia de Ramon Azkárate)

# data[].attributes.body
Jo he triat l’expressió “post nubila phoebus” que significa “després dels núvols, (surt) el sol”.

El dibuix que he fet està dividit en dues parts, separades per un núvol.

La part de l'esquerra està pintada en negre i diferents matisos de gris, enmig hi ha una noia d'esquenes asseguda. El núvol és blanc i gris i la part de la dreta representa un paisatge amb molts colors. El fons és blau clar, el terra verd, el sol groc i finalment, enmig, un arc de Sant Martí amb tots els seus colors.

El que representa aquest dibuix són els mals moments i els bons, a l'esquerra hi ha la noia, a la part dels mals moments, esperant pacient, perquè sap que quan aquests desapareguin, com la tempesta, a l'altra banda l'estaran esperant els bons.

# data[].attributes.body
La cançó E s gratis d’Arnau Griso reflexa perfectament el significat de l’expressió llatina “carpe diem”. Aquest tema parla de fets positius del dia a dia i et convida a veure all’o que et passa des d’una altra perspectiva. El missatge de la cançó és que visquis el moment i que ho facis amb un somriure perquè sempre hi ha coses bones al teu voltant. En definitiva, que ser feliç “és gratis”.

El primer día de vacaciones, una siesta ilimitada
Rascarse los cojones, disfrutar haciendo nada
Follar en una fiesta o saberte la respuesta
La piel de gallina recordando el gol de Iniesta
Me sabe mal, pero mear, en el mar
Es un gustazo que nadie me va quitar
Lunes de Juego de Tronos, ver caer al poderoso
Arreglar la sociedad entre todos nosotros
Vivir en un buen libro, un viaje con amigos
La posibilidad de acabar haciendo un trío

Espabila, que sonreír es gratis
Regala buenrollismo, orgasmos y harmonía
No hay prisa, que ser feliz es gratis
Entona esta canción y si no sabes improvisa

La bienvenida de tu perro día si día también
Encontrar un billete aunque no sea de cien
Llegar a casa por la noche y tener comida en tuppers
Repasar todos tus dientes cuando te quitan los brackets
Y dormir y comer y llorar de alegría
Y beber que la vida son dos días
Aprender un insulto en otra lengua
Emocionarte con un solo de trompeta
El primer sorbo de cerveza en copa congelada
Besitos en el cuello que acaban en mamadas

Espabila, que sonreír es gratis
Regala buenrollismo, orgasmos y harmonía
No hay prisa, que ser feliz es gratis
Entona esta canción y si no sabes improvisa

Espabila, que sonreír es gratis
Regala buenrollismo, orgasmos y harmonía
No hay prisa, que ser feliz es gratis
Entona esta canción y si no sabes improvisa

# data[].attributes.attachment_link.description
Vocaroo is a quick and easy way to share voice messages over the interwebs.

# data[].attributes.body
El llatinisme TEMPVS FVGIT és una expressió que simbolitza la velocitat amb què transcorre el temps, que el temps, en fi, va molt de pressa. La traducció literal és ‘el temps fuig’ que és la més comuna o també ‘el temps s'escola’. Relaciono el meu dibuix amb aquest llatinisme perquè és una representació literal del significat de l'expressió horaciana.

El dibuix representa un despertador de color rosa amb dues ales als costats per significar el fet de volar, de fugida. He escollit aquesta locució perquè és la que més m'ha agradat d’entre totes les que ens havíes proposat, i també perquè jo, sovint, tinc la sensació que el temps se’m passa molt de pressa, … volant!

# data[].attributes.headline
HOMO HOMINI LUPUS (Xènia Montero Capellades)

# data[].attributes.subject
HOMO HOMINI LUPUS (Xènia Montero Capellades)

# data[].attributes.body
He decidit triar aquest llatinisme perquè he pensat que em pot donar molt de joc per a realitzar un dibuix. El seu significat és que "l'home és un llop per a l'home", fent referència a que l'ésser humà pot arribar a ser molt cruel, un llop, literalment, amb els de la seva mateixa espècie. Es cita freqüentment quan es fa referència als horrors dels quals és capaç la humanitat amb si mateixa. Tot i que en el dibuix s'aprecia que hi ha un home amb una capa i una caputxa feta amb la pell d'un llop sense fer referència al fet que l'home sigui cruel amb sí mateix, he preferit mostrar més la part humana que no pas la crueltat. Tot i que potser no representa la traducció literal del llatinisme, aquesta expressió m'ha inspirat per a fer aquest dibuix, i considero que es pot apreciar bé què és la crueltat a través de l'expressió freda i desinteressada del seu rostre.

També he decidit posar el cap d'un llop com a caputxa de l'home perquè d'aquesta manera s'entén molt millor la relació amb el llatinisme, que podem interpretar amb la figura del llop que ocupa la part superior de la il·lustració.

# data[].attributes.body
Després de pensar, posar, afegir, treure i descartar possibilitats, he decidit triar l'escena d’una pel·lícula que vaig veure l'any passat i que porta per títol El club dels poetes morts. Explica la història d'un professor de literatura que inspira els seus alumnes a canviar la seva vida a través de la literatura i la poesia.

# data[].attributes.body
Carpe diem és una expressió utilitzada per un munt de gent en el dia a dia però, realment sabem fer un bon ús d’aquest llatinisme?

El seu origen el trobem en un vers de les Odes del poeta romà Horaci, concretament l’11 i fa així…  carpe diem quam minimum credula postero, que en català ve a dir ‘aprofita el moment, i no te’n refiïs de l’incert demà’.

Aquestes paraules reflecteixen allò que moltes persones no fan, perquè, en general, la gent no és capaç de gaudir dels petits moments que ens dóna la vida, no agraeix els petits moments de felicitat que vivim en el dia a dia. La gent sol pensar en el que pot venir, en el futur, quedant-se sense temps per poder gaudir del que realment ens pot fer feliços.

Hi ha persones que consideren que cal viure cada dia com si fos l'últim, sense pensar en el que portarà un matí que és totalment incert, perquè una malaltia o un accident o un fet de tall similar pot canviar el nostre destí ràpidament i sense cap solució.

En aquest sentit, si pateixes algun accident o alguna malaltia greu, comences a adonar-te de la importància que tenen aquestes dues paraules i pots fer un canvi de ment i aprendre a gaudir més. Un exemple del que podria arribar a passar seria aquest. "En Joan després de recuperar-se de l'accident que va tenir, ha adoptat el carpe diem com a motor de la seva vida. Per això, ara gaudeix de cada moment que viu, de la seva família i dels seus amics i dels petits plaers de la vida, sense fer cap mena de plans a llarg termini".

No obstant això, no tothom veu amb bons ulls aquesta expressió llatina i del consell que ens dóna. I és que consideren que és una autèntica irresponsabilitat dedicar-se només a viure el present sense pensar en el futur, sense establir una assegurança perquè la vida d'aquí a uns anys sigui tranquil·la i no hagin de patir complicacions i preocupacions que han pogut controlar prèviament.

He escollit aquesta cançó perquè em transmet molts sentiments en pocs minuts i diu moltes veritats de les quals sovint no en som conscients. Una frase que m'agrada molt d’aquest tema i que va molt d’acord amb l'expressió escollida és ‘vamos a disfrutar los días porque un día se acaba’, perquè per molt que pensem en el futur, el que importa és el present, perquè tot té un final. I una altra frase que també trobo molt important és ‘puedes ser rico, creerte más, que el reloj no se para’. Que per molts béns materials que tinguis o per molt important que et creguis, el temps de vida serà el mateix i només tu podràs escollir de quina manera aprofitar-lo, viure'l. Jo, personalment, crec que s'ha d'aprofitar cada moment que ens dóna la vida, cada oportunitat. Però tampoc pot oblidar-se un del seu futur i descuidar-lo, només cal esforçar-se per tenir un bon futur sense haver de perdre l'oportunitat de gaudir del dia a dia.

He escollit aquesta expressió horaciana perquè molt sovint ens oblidem del que realment ens fa feliços i no costa res guardar-se unes estones per estar amb qui et fa feliç o fer el que et fa feliç. I més aquests dies en què, encara que no puguem veure els amics i pensem que tot és negatiu, podem pensar en la part positiva, en poder tenir més temps per estar amb la família, fer coses que normalment no podem fer perquè no tenim temps, o descobrir-ne de noves. És una oportunitat per fer allò que, en circumstàncies normals, no solem fer. Penso, doncs, que l'important a la vida és gaudir del dia a dia, dels petits moments, en resum… viure!

# data[].attributes.headline
LLATINISMES CONFINATS (per ordre alfabètic)...

# data[].attributes.subject
LLATINISMES CONFINATS (per ordre alfabètic)...

# data[].attributes.body
ALEA IACTA EST: 'el dau està tirat o la sort ja ha estat llançada' ('deixem que els daus decideixin' –en l´expressió grega-)

Aquestes conegudes paraules van ser atribuïdes per l´escriptor romà Suetoni a Juli Cèsar en el moment de creuar el riu Rubicó, que era la frontera entra Itàlia i la Gàl·lia Cisalpina, nom que li van donar els romans a la regió del nord d’Itàlia. (s´anomenava així per diferenciar-la de la Gàl·lia Transalpina). Amb aquest pas, Cèsar es va rebelar contra l’autoritat del Senat i va provocar la segona guerra civil romana contra el general Pompeu.

Segons Erasme de Rotterdam, Cèsar no va pronunciar aquesta frase en llatí sinó en grec, ja que la va extreure d’un vers de Menandre, el seu escriptor preferit.  L’ aleshores dictador de Roma no es referia a una decisió ja presa, sinó a una decisió que havia de prendre.
AMOR OMNIA VINCIT: La frase "amor omnia vincit" o a vegades "amor vincit omnia" és una referència al vers 69 de l'Ègloga X: "omnia vincit Amor; et ens cedamus Amori", de les Bucòliques, una sèrie de poemes d'ambient pastoral de Virgili.

Aquest aforisme vol dir, com bé diu la mateixa frase, que l'amor ho venç tot. Anteposen l'amor a qualsevol altra cosa, l'amor ho és tot, i estarien disposats a donar-lo tot per l'amor de la persona que estimen, arribant fins i tot a sacrificar la seva pròpia vida. L'amor és capaç d'unir persones, sense importar les diferències, de qualsevol classe.
CARPE DIEM: Aprofita el moment, disfruta el moment, és a dir, aprofita l'oportunitat i no esperis a demà, perquè pot passar que demà l'oportunitat ja no existeixi. És una metàfora d'un vers molt popular de l'Oda 11 d'Horaci; "Carpe diem quam minimum credula postero", referint-se a agafar el temps, tal i com s'agafen les fruites d'un arbre.
DÈFICIT:  Sentit literal: forma llatina de “deficit” (falta) del verb “deficere” (faltar). 3a persona del singular del pretèrit perfet d’indicatiu. Literalment, 'ha faltat'.

Sentit figurat: allò que falta perquè un valor estigui en el seu nivell normal.
ERRARE HUMANUM EST (PERSEVERARE DIABOLICUM): 'Equivocar-se és huma (però perseverar en l'error és diabòlic)'. Aquesta sentència se sol atribuir al filòsof Sèneca i s'utilitza per justificar els errors com a propis de la l'essència humana. La segona part remarca, però, que si l'error es repeteix, ja passa a tenir un component malvat i deixa de ser justificable.
HOMO HOMINI LUPUS: 'L'home és un llop per a l'home'. Aquest vers del comediògraf romà Plaute ens vol dir que els humans som capaços de fer qualsevol cosa per aconseguir els nostres objectius, sovint passant per sobre dels altres. Aquest va ser el significat que Plaute va voler donar en la seva obra Asinaria, la comèdia dels ases.
IN EXTREMIS (VITAE): Literalment, 'en els extrems (de la vida)'. En els últims moments de l'existència. També, en general, significa "en el darrer moment" (DIEC)
LAPSUS: Error, equivocació puntual i involuntari. Es pot precisar si s'ha comès parlant (lapsus linguae), escrivint (lapsus calami) o bé es tracta d'una errada de memòria (lapsus mentis).
POST NUBILA PHOEBUS: 'Després dels núvols, els sol'. Després de temps dolents en vénen d'altres de millors. Phoebus fa referència a un sobrenom d'Apol·lo, el déu del Sol.
RARA AVIS: 'Au estranya, rara'. Prové d'un vers del poeta romà Juvenal que fa 'rara avis in terris , nigroque simillima cygno'. "Persona que és una excepció, poc habitual." (DIEC)
RÈQUIEM: Altrament anomenada missa pro defunctis o missa defunctorum, és la cerimònia utilitzada per l'Església Catòlica Romana, (també a les Esglésies Catòliques Orientals), en funerals i també en els serveis litúrgics de recordatori d'algun difunt. Rèquiem prové de la primera paraula del text, que comença amb: "Requiem aeternam dona eis, Domine", trad:  "Concedeix-los el descans etern, Senyor." També s'anomenen rèquiems les músiques escrites per aquestes misses.
SI VIS AMARI, AMA: 'Si vols ser estimat, estima'. aforisme de Sèneca.
SNOB: Acrònim llatí, 'Sine NOBilitate', literalment, 'sense noblesa'. Llatinisme que va passar, suposadament, en la seva forma abreujada anglesa s/nob, a designar els estudiants d'Oxford de família no noble. Adaptada al català amb una e al davant, designa una "persona que és amatent a acollir tota novetat, pel sol fet que la seva adopció li sembla ésser un senyal de distinció, bon gust, intel·ligència, etc." (DIEC)
TEMPUS FUGIT: 'El temps fuig'. És un tòpic literari que s'utilitza per expressar la brevetat de la vida. Prové del llibre III de les Geòrgiques de Virgili, concretament del vers que diu "Sed fugit interea fugit irreparabile tempus".

[Font] Google Sites 'LLATINISMES IN SITU', alumnes de l'IES Isaac Albéniz de Badalona coordinats per la professora Teresa Devesa Monclús.